**Проектите по Програма Младежки дейности, одобрени за финансиране от бюджета на Община Габрово за 2016 година**

В конкурсната процедура с проектни предложения участваха:

1. НЧ "Просвета 2015" - проект "ЕТЪРЦИ";
2. Сдружение "Център за неформално образование и културна дейност АЛОС“ – проект  "ОТ ОГЪН";
3. НЧ "Христо Смирненски 1949" – проект „IMPRO act Фестивал“;
4. Сдружение "Социален диалог 2001" – проект "Парк Фест";
5. Ротари клуб – проект "Младежко развитие -тук и сега";
6. Сдружение "Обществен комитет "Васил Левски" – Габрово – проект Младежки фестивал "Щастливо детство";
7. Сдружение "ИМКА" – проект „Споделено извън чата“;
8. Сдружение "ИМКА" – проект „Гласът на младите“;
9. НЧ "Гарван" – проект "Хей запей - Училищно караоке".

Допуснати и класирани бяха седем проекта:

1. НЧ "Просвета 2015" - проект "ЕТЪРЦИ"
2. НЧ "Христо Смирненски 1949" – проект „IMPRO act Фестивал“
3. Сдружение "ИМКА" – проект „Споделено извън чата“
4. Ротари клуб – проект "Младежко развитие -тук и сега"
5. Сдружение "Център за неформално образование и културна дейност АЛОС“ – проект  "ОТ ОГЪН"
6. Сдружение "Социален диалог 2001" – проект "Парк Фест"
7. НЧ "Гарван" – проект "Хей запей - Училищно караоке"

Финансирането на проекти по Програма Младежки дейности от бюджета на Община Габрово за 2016 година е в размер на 20 000 лева.

Накратко заложените дейности в проектните предложения на организациите, с които бяха сключени договори:

1. НЧ "Просвета 2015" - проект "ЕТЪРЦИ"

Читалището в кв. Етъра си е поставило за цел да възроди културния и социален живот в квартала, с участието на доброволци на възраст 12-26 години.

Основна цел на проекта е стимулиране на културния и социален живот и подобряване на комуникацията между различните възрастови групи, чрез предоставяне на възможности за разнообразни активности на хората, живеещи там.  Подцелите на проекта –създаване на общност от младежи, работещи за подобряване на условията на живот; повишаване на гражданската и социална ангажираност на младите хора; развиване на уменията на младите хора за работа в екип, за планиране на дейности и управление на ресурси; развиване на креативните умения, стимулиране четенето на книги от страна на младежите и повишаване на чувството им за отговорност към по-малките деца; привличане на съмишленици от всички възрастови групи към каузата да направим квартал Етър привлекателно място за живеене, чрез организирането на „Празник на поколенията“;предоставяне на условия за спортни активности в свободното време, чрез създаване на младежка спортна зона „Етър“.

Дейностите, с които ще бъде постигната основната цел включват:

* Сформиране на младежки клуб „Три П – Помощ, Приятелство, Подкрепа“;
* Създаване на младежка спортна зона „Етър“ в двора на бившето училище в кв. Етър;
* Реализиране на инициатива „Моят любим герой от приказките“, която ще се осъществи от младежите с децата от детската градина в квартала;
* Провеждане на „Празник на поколенията“ – организиран от младежите за всички жители на квартал Етър.

1. НЧ "Христо Смирненски 1949" – проект „IMPRO act Фестивал“

Проект „IMPROact Фестивал” има за цел създаването на първия, по рода си, фестивал за импровизационен театър. На фестивала ще бъдат поканени трите най-големи(най-професионални, най-дълго съществуващи) групи за импровизационен театър в България. Това са Impro ХаХаХа, ШиЗи ПРО, PlayBack тук и сега. Фестивалът ще се проведе на открито в три вечери. Преди всяка от фестивалните вечери ще има работни, обучителни срещи между гостите и габровската група за импро театър Студио „IMPROV”.

На тези срещи, всяка от гостуващите групи ще дообогати уменията на „IMPROV”, подготвяйки съвместни сцени и показвайки им нови, различни системи за импровизации.

1. Сдружение "ИМКА" – проект „Споделено извън чата“

Проектът „Споделено (извън чата)” е предизвикателство към младите хора във възрастовата група 16-29 години. Основна цел на проекта е да насърчи гражданската активност, творческата изява и младежкото участие, както и ефективното взаимодействие между различни млади хора, младежки групи и организации, творчески формации и други заинтересовани страни, чрез практически занимания, интерактивни презентации и различни творчески изяви  в рамките на едно общоградско младежко събитие под  надслов „Споделено ( извън чата)”. Проектът ще осигури възможност на  300 младежи, творци, и представители на други заинтересовани страни да участват във всички дейности като цяло или избирателно да участват в някои от тях, съобразно техните интереси и потребности.

Проекта създава предпоставки  за развитие на капацитета на ИМКА Габрово и на организациите и младежките групи привлечени в реализацията  му да подпомагат и насърчават осъзнаването и развитието на младите хора и  младежките общности, като инициатори, изпълнители и като потребители на младежки иновативни и творчески продукти.

Постигането на основната цел на проекта ще допринесе за това да се чуе мнението на младите хора по различни теми, които ги засягат и вълнуват – свободно време, визуална градска среда, пространства за срещи на млади хора, диалог между младежите и диалог между поколенията, ще допринесе за изграждане и развиване на умения за  изразяване и защита  на лична позиция.

Специфични цели на проекта  са:

* Развитие на капацитета на ИМКА, и на организациите и младежките групи привлечени в реализацията  на проекта за подпомагане и насърчаване  осъзнаването и развитието на младите хора и  младежките общности като инициатори, изпълнители и като потребител на  младежки иновативни и творчески продукти;
* Пробиране и представяне на различни иновативни методи за достигане до младежката общност  и нейното развитие, чрез провеждане на поредица от  дейности, обособени в 3 тематични области: младежки диалог и младежки пространства; младежки поглед и визуални изкуства; творчески предизвикателства -  (танц, флашмоб, пърформанс);
* Насърчаване на ефективното взаимодействие между младежки групи и независими изпълнители с по-широка младежка аудитория и  с общността на Габрово чрез осъществяване на еднодневно събитие, т.н."Иновативни младежки идеи в действие", включващо и младежки концерт под надслов „Споделено извън чата”.